任賢齊為藝術犧牲 新片剃頭落髮
2024年04月20日 19:01
東網電視
更多新聞短片
由應屆金像獎導演鄭保瑞執導,古天樂、林峯、劉俊謙、任賢齊、黃德斌等演出的電影《九龍城寨之圍城》即將上映,近日發放了製作特輯,其中任賢齊(小齊)為今次電影犧牲剃光頭,黃德斌則要演出盲眼。
小齊透露角色背景造型特別,跟自己相當不像,所以更想挑戰,今次亦是小齊事隔廿多年再次為拍攝而剃光頭,並由替人剪髮零經驗的鄭保瑞親自操刀,導演笑言:「第一刀會從頭頂正中間剃落去。」手起刀落現場人員均不禁發出「嘩嘩」聲,小齊則搞笑說:「等一下將古仔(古天樂)、林峯全部都叫嚟﹗導演準備喺九龍城寨入面開理髮店。」鄭保瑞十分感謝小齊的付出:「辛苦喇!今次想畀大家見到一個未見過嘅小齊,既然佢演叔父輩,想佢嘅造型有唔同,好多謝小齊為角色主動剃頭。」
講到今次下定決心剃頭,小齊解釋:「由於黐頭髮、化妝、卸妝加埋要5個幾鐘,真係好難頂,而且化妝姐姐為咗我要提早3個鐘去現場都好辛苦,所以決定剃頭令大家都輕鬆點。雖然由導演幫我剃頭感覺好奇怪,但佢答應如果我下次要拍戲會幫我做監製,或者有其他事都會幫手,所以就應承畀導演親自出手。」剃頭對演員來說並不簡單,小齊表示回想當年首次為拍攝剃頭後,光頭接洽不到角色演出,經歷大半年沒有工作,當時處於未紅時期,還未推出《心太軟》,他說:「但好享受過程,為咗工作同角色去犧牲都覺得值得。」
除了剃頭,小齊表示與鄭保瑞談論劇本時,還以為自己演出的大佬角色不用拍動作打戲,誰知開工首天便跟林峯打到飛起,更打足兩星期,小齊直言:「德斌同我一齊打林峯,林峯都打得辛苦,我一腳將佢由二樓踢落一樓,其實好高,他喺牆中間撞嚟撞去,差少少就爆缸。我有很多動作打戲,加上動作指導要求極高,拍戲前做咗好多訓練,而且見到洪金寶大哥大依然親自出馬,一手一腳教我哋做動作,覺得敬佩更加要落力去拍。」
至於黃德斌在戲中造型特別,他要扮演一位在大戰被打盲一隻眼的廟街大佬,德斌表示高興可以跟鄭保瑞導演合作:「導演好有火同能力,將每個鏡頭都處理得好細緻,係一套唔簡單嘅動作片。」他憶述首日走入拍攝場景時覺得非常有感覺和質感:「當中包含咗我好多童年回憶,因為我曾經喺城寨附近住過,當年見到城寨都好想入去,但嗰時仲細,入咗條巷之後有啲驚。」